Configurar os motores de OCR para recoñecer o texto

# Configuración dos motores OCR

OCRFeeder utiliza motores do sistema OCR para extraer o texto desde as imaxes. Isto significa que calquera motor OCR que se pode usar desde a liña de comandos débese empregar tamén en OCRFeeder.

# Detección automática dos motores de OCR

Os motores de OCR (Tesseract, GOCR, Ocrad e Cuneiform) detéctanse e configúranse automaticamente na maioría dos sistemas, a primeira vez que se executa OCRFeeder.

Se un motor de OCR se instala despois de que OCRFeeder xa teña configurado un motor, este non se configura automaticamente pero, dependendo do motor, os usuarios poden ir facilmente ao diálogo Motores OCR e seleccionar na lista de motores detectados despois de premer Detectar.

Unha vez configurados os motores de OCR poden ser detectados de novo e o usuario debe desmarcar estes motores se non deben ser engadidos de novo.

# Configuración manual

Os motores de OCR actualmente configurados aparecerán no diálogo Motores OCR que se pode abrir desde Ferramentas Motores OCR.

Ademais de ver os motores de OCR configurados, o diálogo Motores OCR permite engadir novos motores, editar ou eliminar os actuais e detectar os motores instalados no sistema.

Ao engadir ou editar un motor de OCR (premendo os botóns Engadir ou Editar, respectivamente), móstrase unha caixa de diálogo cos seguintes campos:

Nome: O nome do motor. Ese nome utilizarase en toda a interface de usuario cando se refire ao motor;

Formato de imaxe: O formato de imaxe que o motor recoñece (por exemplo, TIF no caso de Tesseract);

Texto de erro: Algúns motores substitúen caracteres non recoñecidos por outros predefinidos (por exemplo, _ no caso de GOCR).

Ruta ao motor: A ruta no sistema ao executable do motor (por exemplo, /usr/bin/tesseract).

Argumentos del motor: Os argumentos que dan unha imaxe ao motor e as convirten en texto recoñecido para a saída estándar. OCRFeeder executa o motor con eses argumentos como se fose na liña de comandos e busca o texto recoñecido na saída estándar. Algúns motores xa o fan, como Ocrad e GOCR mentres outros, como o Tesseract, escriben o texto nun ficheiro.

Como sempre é necesaria a ruta da imaxe para que sexa lida, proporcionase un argumento especial $IMAXE para iso e será substituído pola ruta da imaxe cando o motor se execute. Para os casos en que sexa necesario o nome dun ficheiro, como o mencionado anteriormente, proporcionase un argumento especial $FICHEIRO e será substituído por un nome de ficheiro temporal.

Así, no caso de Tesseract (que escribe o texto recoñecido nun ficheiro), os argumentos serían $IMAXE $FICHEIRO; cat $FICHEIRO.txt; rm $FICHEIRO.

The engines' configuration is stored in their own XML file in the user's home under .config/ocrfeeder/engines/.