Προχωρημένες επιλογές για καλύτερη αναγνώριση

# Μικρορύθμιση

Το OCRFeeder έχει κάποιες προχωρημένες επιλογές που μπορούν να χρησιμοποιηθούν για να εκτελέσουν μια καλύτερη αναγνώριση. Αυτές οι επιλογές μπορούν να επιλεγούν από τον διάλογο Αρχείο Προτιμήσεις, κάτω από την καρτέλα Αναγνώριση.

Ο παρακάτω κατάλογος περιγράφει τις αναφερόμενες επιλογές:

Διόρθωση αλλαγών γραμμών και ενωτικών: Οι μηχανές OCR διαβάζουν συνήθως το κείμενο γραμμή-γραμμή και ξεχωρίζουν κάθε γραμμή με μια αλλαγή γραμμής. Μερικές φορές, αυτό δεν είναι αυτό που θέλει ο χρήστης, επειδή το κείμενο μπορεί να σπάσει στη μέση μιας πρότασης.

Σημειώνοντας αυτήν την επιλογή θα κάνει το OCRFeeder να αφαιρεί τους χαρακτήρες απλής νέας γραμμής μετά την αναγνώριση του κειμένου από τις μηχανές.

Αφού η απλή αφαίρεση νέων γραμμών είναι ένα κείμενο με ενωτικά θα καταλήξει σε εσφαλμένα χωρισμένες λέξεις, τα ενωτικά αναγνωρίζονται επίσης και αφαιρούνται με αυτή τη διεργασία.

Μέγεθος παραθύρου: Ο αλγόριθμος του OCRFeeder για την αναγνώριση των περιεχομένων σε μια εικόνα χρησιμοποιεί την έννοια του μεγέθους παραθύρου που είναι η διαίρεση της εικόνας σε μικρά παράθυρα. Ένα μικρότερο μέγεθος παραθύρου σημαίνει ότι είναι πιθανό να αναγνωρίσει περισσότερες περιοχές περιεχομένου, αλλά αν το μέγεθος είναι υπερβολικά μικρό μπορεί να καταλήξει σε περιεχόμενα που πρέπει να είναι μέρη μιας μεγαλύτερης περιοχής. Από την άλλη μεριά, ένα μεγαλύτερο μέγεθος παραθύρου σημαίνει λιγότερες διαιρέσεις των περιεχομένων, αλλά μπορεί να καταλήξει σε περιεχόμενα που πρέπει να υποδιαιρεθούν.

Ένα καλό μέγεθος παραθύρου πρέπει να είναι ελαφρά μεγαλύτερο από το διάστιχο κειμένου σε μια εικόνα.

Οι χρήστες μπορεί να θέλουν να ορίσουν χειροκίνητα αυτήν την τιμή, αν η αυτόματη τιμή δεν δίνει έγκυρες περιοχές περιεχομένου, αλλά κανονικά είναι ευκολότερη η χρήση μιας αυτόματης τιμής και η εκτέλεση οποιονδήποτε απαιτούμενων διορθώσεων αμέσως στις περιοχές περιεχομένου.

Βελτίωση της αναγνώρισης στηλών: Σημειώστε αυτήν την επιλογή αν το OCRFeeder πρέπει να προσπαθήσει να διαιρέσει τις περιοχές του περιεχομένου που ανιχνεύτηκε οριζόντια (δημιουργώντας περισσότερες στήλες). Η τιμή που χρησιμοποιείται για έλεγχο της ύπαρξης ενός κενού διαστήματος στα περιεχόμενα μπορεί να οριστεί σε αυτόματη ή χειροκίνητη, όταν οι στήλες δεν ανιχνεύονται σωστά.

Ρύθμιση των ορίων περιοχών περιεχομένου: Οι αναγνωρισμένες περιοχές περιεχομένου έχουν, μερικές φορές, σημαντικό περιθώριο μεταξύ των περιεχομένων τους και των άκρων των περιοχών. Σημειώνοντας αυτήν την επιλογή, το OCRFeeder θα ελαχιστοποιήσει αυτά τα περιθώρια, ρυθμίζοντας τις περιοχές στα περιεχόμενά τους καλύτερα. Προαιρετικά, μια χειροκίνητη τιμή μπορεί να σημειωθεί για να δείξει τη μέγιστη τιμή των ρυθμισμένων περιθωρίων.